檀香刑

《檀香刑》，係中國著名作家、諾貝爾文學獎得主莫言嘅長篇小說，先後由作家出版社、上海文藝出版社出版發行。

內容 
清朝末年，1900年，德國侵略中國，將山東劃歸做佢嘅勢力範圍，德國人喺山東修建膠濟鐵路，運送山東嘅礦石。清朝廷內憂外患，義和團運動興起，祭出「扶清滅洋」嘅口號，破壞鐵路、電線杆等西方設施。慈禧太后想借助義和團嚟對付鬼佬，同時亦為咗防止義和團做大，派咗袁世凱去暗中做嘢，但係鬼佬聯合起身，組成咗八國聯軍，一路攻打到北京，對北京城入面逐家逐戶進行咗洗劫同搶掠，又逼清政府簽訂咗不平等條約《辛丑條約》，中華大地開始掀起咗新一輪嘅抵抗外敵同反對朝廷嘅鬥爭，山東高密縣東北鄉就係其中一個典型例子。

角色 
眉娘，民女，老竇孫丙，老公趙小甲，家公趙甲。
趙甲，眉娘家公，京城刑部大堂嘅首席劊子手，當差40年，殺人無數，比高密縣一年嘅西瓜產量重多。
孫丙，眉娘老竇，因屋企人畀德軍所殺，憤怒之下加入義和團，被捉之後施以檀香刑。
錢丁，縣太爺，眉娘情夫，清政府官員。
趙小甲，眉娘老公，殺狗劏豬嘅屠夫，老竇係趙甲。
錢雄飛，袁世凱身邊嘅軍官，因為企圖刺殺袁氏被處以500刀凌遲。
慈禧太后，攝政太后，晚清實際統治者。
李蓮英，慈禧太后身邊嘅紅人，太監總管。
袁世凱，清朝大臣，晚清權臣。

目錄 
鳳頭部
第一章 眉娘浪語
第二章 趙甲狂言
第三章 小甲傻話
第四章 錢丁恨聲

豬肚部
第五章 鬥須
第六章 比腳
第七章 悲歌
第八章 神壇
第九章 傑作
第十章 踐約
第十一章 金槍
第十二章 夾縫
第十三章 破城

豹尾部
第十四章 趙甲道白
第十五章 眉娘訴說
第十六章 孫丙說戲
第十七章 小甲放歌
第十八章 知縣絕唱

大踏步撤退——代後

風格 
全書分為鳳頭、豬肚、豹尾三大部分，結合魔幻現實主義同中國民間文學，展現咗一幅晚清史嘅畫卷。

獎項 
2002年，鼎鈞雙年文學獎；入圍第六屆茅盾文學獎；台灣聯合報《2001年十大好書獎》；中國小說學會《2001年度小說排行榜》。

其他 
莫言對呢本書冇拍成電影一事，感到極大嘅遺憾。

中文小說